wickkiey/tamil-wikipedia-chunked huggingface dataset:
# பிரதீபன்

## கங்கா தேவியுடன் சந்திப்பு

ஒரு முறை மன்னர் பிரதீபன் கங்கை ஆற்றின் கரையில் அமர்ந்து சூரியனை நினைத்து தியானம் செய்து கொண்டிருந்த போது, பிரம்மனின் சாபம் பெற்ற கங்கா தேவி பூவுலகில் வந்து பிரதீபனின் வலது தொடையில் அமர்ந்தாள். இதனால் தியானம் கலைந்த பிரதீபனிடம், கங்கா தேவி தன்னை மணக்க வேண்டினாள். வலது தொடையில் மகள் அல்லது மருமகள் அமர வேண்டிய இடம் என்பதால், பிரதீபன் கங்கையை மணக்க மறுக்கிறார்.. எனினும் தான் ஒரு ஆண் மகனை பெற்றால், அவனை மணக்கும்படி, கங்கா தேவியைக் கேட்டுக்கொள்கிறார். பின்னர் பிரதீபன் திருமணம் செய்து கொண்டு சந்தனு, தேவாபி மற்றும் பாக்லீகர் எனும் மூன்று மகன்களைப் பெற்றெடுக்கிறார். இதில் சந்தனு என்பவரை பின்னர் கங்கா தேவி திருமணம் செய்து கொண்டு பீஷ்மரைப் பெற்றெடுத்து வளர்க்கிறார்.
# பிரதீபன்

## இதனையும் காண்க

- தேவாபி
- சந்தனு
- பாக்லீகர்
# கஞ்சிகுடிச்சாறு மாவீரர் துயிலுமில்லம்

**அம்பாறை கஞ்சிகுடிச்சாறு துயிலும் இல்லம்** என்பது இலங்கையின் கிழக்கு மாகாணத்தில் அம்பாறை மாவட்டத்தில் உள்ள ஒரு மாவீரர் துயிலும் இல்லம் ஆகும். இங்கு யுத்தகாலத்தில் 1990ஆம் ஆண்டு தொடக்கம் மாவீரர் நாள் அனுட்டிப்புகள் இடம்பெற்று வந்தநிலையில் இறுதியாக 2006ஆம் ஆண்டு தீபம் ஏற்றி அஞ்சலி செலுத்தப்பட்டது. அதன்பிறகு 2007 இராணுவ நடவடிக்கை மூலம் தமிழீழ விடுதலைப்புலிகளின் கட்டுப்பாட்டிலிருந்த இப்பிரதேசம் இலங்கை அரச படையினரால் கைப்பற்றப்பட்டது. 2009ஆம் ஆண்டு யுத்தம் நிறைவடைந்த நிலையில் இங்கு மாவீரர் நாள் அனுட்டிப்புகள் செய்யப்படவில்லை. மீண்டும் 2018 ஆம் ஆண்டு முதல் மாவீரர் நாள் நினைவேந்தல் நடைபெற்றது.
# வார்ப்புரு:ProvinciaIT/short form/doc

Provides a province name, in its English form (e.g.) *Rome* for its standard abbreviation, (e.g.) RM
# வார்ப்புரு:ProvinciaIT/short form/doc

### Usage

<syntaxhighlight lang="wikitext"></syntaxhighlight>
# வார்ப்புரு:ProvinciaIT/short form/doc

### Example

<syntaxhighlight lang="wikitext"></syntaxhighlight>
produces:
# வார்ப்புரு:ProvinciaIT/short form/doc

### Valid codes

See Module:Data/Italian provinces.  
<includeonly></includeonly>
# Module:Data/Italian provinces
# பிரியா ஏ. எஸ்.

**பிரியா ஏ. எஸ்.** (*Priya A. S.*) மலையாள இலக்கியத்தின் இந்திய எழுத்தாளர் ஆவார். இவர் சிறுகதைகள், குழந்தைகள் இலக்கியம், மொழிபெயர்ப்புகள் மற்றும் நினைவுக் குறிப்புகள் ஆகியவற்றை எழுதுகிறார். அருந்ததி ராயின் சின்ன விஷயங்களின் கடவுள் என்ற நூலை மலையாளத்தில் 'குஞ்சு காரியங்கலுடே ஒடியத்தம்புரான்' என்ற தலைப்பில் மொழிபெயர்த்துள்ளார். அதில் பல மொழிகளில் மொழிபெயர்ப்புகள் இருந்தபோதிலும், நூலின் மைய கதாபாத்திரங்களின் மொழியாக இருப்பதால், வேறு எந்த மொழிபெயர்ப்பும் தனக்கு அவ்வளவு முக்கியமல்ல என்று ராய் கூறியுள்ளார். பிரியா மூன்று முறை கேரளச் சாகித்திய அகாதமி விருதினைப் பெற்றுள்ளார்.
# பிரியா ஏ. எஸ்.

## வாழ்க்கை வரலாறு

பிரியா ஏ.எஸ்., மே 28, 1967 அன்று தென்னிந்திய மாநிலமான கேரளாவின் ஆலப்புழா மாவட்டத்தில் உள்ள சேர்த்தலைக்கு அருகிலுள்ள எரமல்லூரில் கே.ஆர். சதாசிவன் நாயர் மற்றும் ஆனந்தவல்லி என்ற ஆசிரியர் தம்பதியினருக்குப் பிறந்தார். பிரியா தனது குழந்தைப்பருவத்தில் பல்வேறு நோய்களால் பாதிக்கப்பட்டார். பள்ளிப் படிப்பிற்குப் பிறகு, தனியார் கல்வி மூலம் முதுகலைப் பட்டம் பெறுவதற்கு முன்பு, எர்ணாகுளம் மகாராஜா கல்லூரியில் ஆங்கில இலக்கியத்தில் பட்டம் பெற்றார். பிரியா கேரளாவின் மகாத்மா காந்தி பல்கலைக்கழகத்தில் பணியாற்றியுள்ளார். மேலும், கொச்சின் அறிவியல் மற்றும் தொழில்நுட்ப பல்கலைக்கழகத்தில் மூத்த தர உதவியாளராக உள்ளார்.  
பிரியா உண்ணி என்பவரை மணந்தார், இவர்களுக்கு தன்மோய் என்கிற குஞ்சுண்ணி என்ற மகன் உள்ளார்.
# பிரியா ஏ. எஸ்.

## விருதுகள்

*மஞ்சமரங்கள் சுட்டிலும் என்ற* சிறுகதைத் தொகுப்பு, 2003 ஆம் ஆண்டில் பிரியாவுக்கு சிறந்த இளம் பெண் எழுத்தாளர் விருதான லலிதாம்பிகா அந்தர்ஜனம் விருதைப் பெற்றுத் தந்தது. கேரளச் சாகித்திய அகாதமி, இவரது *ஜகரூகா* என்ற மற்றொரு சிறுகதைத் தொகுப்பை 2004 ஆம் ஆண்டு வருடாந்திர கதை விருதுக்காகத் தேர்ந்தெடுத்தது. ஒரு தசாப்தத்திற்குப் பிறகு, சாகித்ய அகாதமி, எழுத்தாளர் அருந்ததி ராயின் சின்ன விஷயங்களின் கடவுள் என்ற நூலின் மொழிபெயர்ப்பான *குஞ்சு காரியங்களுடே ஒடெய்தம்புரான்* புதினத்திற்காக 2014 ஆம் ஆண்டு சாகித்ய அகாடமி மொழிபெயர்ப்பு பரிசை வழங்கி கௌரவித்தது. இடையில், 2012 ஆம் ஆண்டு, குழந்தைகளுக்கான இவரது படைப்பான *அம்மாம் குஞ்சுன்னீம் குஞ்சுன்னீம் அம்மாம்* நூலுக்காக சித்தார்த்த இலக்கிய விருதைப் பெற்றார். குழந்தை இலக்கியத்துக்கான கேரள சாகித்ய அகாதமி விருதை இரண்டு முறையும், 2006ல் *சித்திரசாலபங்களுடே வீடு* என்ற தொகுப்புக்காகவும், 2010ல் *பெருமழையாதே குஞ்சிதாலுகள் என்ற* தொகுப்பிற்காகவும் பெற்றார். பாரத ஸ்டேட் வங்கி இலக்கிய விருது, மொழிபெயர்ப்புக்கான வி.கே. உண்ணிகிருஷ்ணன் விருது, கிருகலட்சுமி விருது, அங்கனம் சாகித்ய விருது மற்றும் ராமு காரியத் விருது போன்ற பல கௌரவங்களை இவர் வென்றுள்ளார். பிரியா தனது *பெருமழையதே குஞ்சிதழுக்கள்* என்ற நூலுக்காக சாகித்ய அகாதமி பால சாகித்ய புரஸ்கார் விருதை 2023-இல் பெற்றார்.
# இரேனியம் பெண்டாகுளோரைடு

**இரேனியம் பெண்டாகுளோரைடு** (*Rhenium pentachloride*) என்பது Re<sub>2</sub>Cl<sub>10</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். செம்பழுப்பு நிறத்தில் திண்மமாகக் கானப்படுகிறது.
# இரேனியம் பெண்டாகுளோரைடு

## கட்டமைப்பு

இரேனியம் பெண்டாகுளோரைடு ஓர் எண்முகக் கட்டமைப்பைக் கொண்டதாகும். Cl<sub>4</sub>Re(μ-Cl)<sub>2</sub>ReCl<sub>4</sub> என்ற வாய்ப்பாட்டால் இதை விவரிக்கலாம். இந்த வாய்ப்பாட்டிலுள்ள (μ-Cl)<sub>2</sub> பகுதி இரண்டு குளோரைடு ஈந்தணைவிகள் பாலம் அமைக்கும் ஈந்தணைவிகள் என்பதைக் குறிக்கிறது. அதாவது இவை இரண்டு Re அணுக்களுடன் இணைகின்றன. Re-Re பிணைப்பு தூரம் 3.74 Å ஆகும். தான்டலம் பெண்டாகுளோரைடுக்குக் காணப்படுவதைப் போன்ற மையக்கருவைக் கொண்டுள்ளது.
# இரேனியம் பெண்டாகுளோரைடு

## தயாரிப்பு

இரேனியம் கண்டுபிடிக்கப்பட்ட சில ஆண்டுகளுக்குப் பிறகு இரேனியம் பெண்டாகுளோரைடு சேர்மம் முதன்முதலில் 1933 ஆம் ஆண்டு தயாரிக்கப்பட்டது. இந்த தயாரிப்பில் 900 °செல்சியசு வெப்பநிலை வரை வெப்பநிலையில் இரேனியத்தை குளோரினேற்றம் செய்வதும் அடங்கும். பதங்கமாதல் மூலம் இச்சேர்மத்தை சுத்திகரிக்க முடியும்
# கிருசுணநகர் வடக்கு சட்டமன்றத் தொகுதி

**கிருசுணநகர் வடக்கு சட்டமன்றத் தொகுதி** (Krishnanagar Uttar Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது நதியா மாவட்டத்தில் அமைந்துள்ளது. இது கிருசுணாநகர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# கிருசுணநகர் வடக்கு சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2011 | ஆபனி மோகன் சோர்தர் | rowspan =2 | அகில இந்திய திரிணாமுல் காங்கிரசு |
| 2016 |  |  |  |
| 2021 | முகுல் ராய் | பாரதிய ஜனதா கட்சி | } |
# தேவாபி

**தேவாபி** (*Devapi*)(சமசுகிருதம்:देवापि}}, {*தேவர்களின் நண்பன்*), பண்டைய பாரதத்தின் குரு நாட்டின் மன்னர் பிரதீபனின் மூத்த மகனும்; சந்தனு மற்றும் பாக்லீகர்களின் மூத்த சகோதரனும் ஆவார். தேவாபிக்கு ஏற்பட்ட வெண்புள்ளி தோல் நோய் காரணமாக, மன்னர் பிரதீபனுக்குப் பின்னர் நாட்டை ஆள இயலாது போனது. எனவே தனது மூத்த தம்பியான சந்தனுவிடன் நாட்டை ஒப்படைத்து விட்டு கானகம் ஏகி தவம் இயற்றி முனிவர் ஆகிவிடுகிறார்.
# தேவாபி

## குரு நாட்டில் பஞ்சம்

குரு நாட்டில் மழை இன்மை காரணமாக ஏற்பட்ட 12 ஆண்டுகால பஞ்சத்தைப் போக்க, மழை வேண்டி ஒரு வேள்வியைச் செய்ய, காட்டில் இருந்த முனிவர் தேவாபியை மன்னர் சந்தனு அணுகினார்.
# அ. லெ. நடராஜன்

**அ. லெ. நடராஜன்**, ஒரு தமிழ் எழுத்தாளர் ஆவார். இவர் ஆன்மிகம், ஆன்மிகத் தலைவர்கள், அரசியல் தலைவர்கள் குறித்து பல நூல்கள் எழுதியுள்ளார்.
# அ. லெ. நடராஜன்

## படைப்புகள்

- *வால்மீகி இராமாயணம்* (பழனியப்பா பிரதர்ஸ்)
- *மகாபாரதம்*
- *ஸ்ரீமத் பாகவதம்*
- *புத்தர் ஜாதகக் கதைகள்*
- *சுவாமி விவேகானந்தர் வரலாறு*
- *இயேசுநாதர் வரலாறு* (பாரி நிலையம்)
- *டான் நதி அமைதியாக ஒடிக்கொண்டிருக்கிறது*
- *ஏழைகளின் தோழன் லெனின்*
- *இதோபதேசக் கதைகள்*
# நவதீப் சட்டமன்றத் தொகுதி

**நவதீப் சட்டமன்றத் தொகுதி** (Nabadwip Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது நதியா மாவட்டத்தில் அமைந்துள்ளது. நவதீப், ராணாகட் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# நவதீப் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1971 | தேவி பிரசாத் போசு | இந்தியப் பொதுவுடமைக் கட்சி (மார்க்சிஸ்ட்) |  |
| 1972 | ராதா ராமன் சகா | இந்திய தேசிய காங்கிரசு |  |
| 1977 | தேவி பிரசாத் போசு | rowspan =5 | இந்தியப் பொதுவுடமைக் கட்சி (மார்க்சிஸ்ட்) |
| 1982 |  |  |  |
| 1987 | விசுவநாத் மித்ரா |  |  |
| 1991 |  |  |  |
| 1996 |  |  |  |
| 2001 | பண்டரிக் அக்சுயா சகா | rowspan=5 | அகில இந்திய திரிணாமுல் காங்கிரசு |
| 2006 |  |  |  |
| 2011 |  |  |  |
| 2016 |  |  |  |
| 2021 | } |  |  |
# கிருசுணநகர் தெற்கு சட்டமன்றத் தொகுதி

**கிருசுணநகர் தெற்கு சட்டமன்றத் தொகுதி** (Krishnanagar Dakshin Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது நதியா மாவட்டத்தில் அமைந்துள்ளது. இது கிருசுணநகர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# கிருசுணநகர் தெற்கு சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2011 | உச்சல் பிசுவாசு | rowspan =3 | அகில இந்திய திரிணாமுல் காங்கிரசு |
| 2016 |  |  |  |
| 2021 | } |  |  |
# சாந்திபூர் சட்டமன்றத் தொகுதி

**சாந்திபூர் சட்டமன்றத் தொகுதி** (Santipur Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது நதியா மாவட்டத்தில் அமைந்துள்ளது. இது ராணாகாட் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# சாந்திபூர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1971 | பிமலானந்த முகர்ஜி | இந்திய புரட்சிகர கம்யூனிஸ்ட் கட்சி |  |
| 1972 | அசாம்ஞ்ச தே | இந்திய தேசிய காங்கிரசு |  |
| 1977 | பிமலானந்த முகர்ஜி | இந்திய புரட்சிகர கம்யூனிஸ்ட் கட்சி |  |
| 1982 | rowspan =2 | சுயேச்சை |  |
| 1987 |  |  |  |
| 1991 | அசய் தேய் | rowspan =6 | இந்திய தேசிய காங்கிரசு |
| 1996 |  |  |  |
| 2001 |  |  |  |
| 2006 |  |  |  |
| 2011 |  |  |  |
| 2016 | அரிந்தம் பட்டாச்சார்யா |  |  |
| 2021 | சகன்னாத் சர்க்கார் | பாரதிய ஜனதா கட்சி | } |
# ராணாகாட் வடமேற்கு சட்டமன்றத் தொகுதி

**ராணாகாட் வடமேற்கு சட்டமன்றத் தொகுதி** (Ranaghat Uttar Paschim Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது நதியா மாவட்டத்தில் அமைந்துள்ளது. இது ராணாகாட் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# ராணாகாட் வடமேற்கு சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2011 | பார்த்தசாரதி சட்டர்ஜி (பாபு) | அகில இந்திய திரிணாமுல் காங்கிரசு |  |
| 2016 | சங்கர் சின்கா | இந்திய தேசிய காங்கிரசு |  |
| 2021 | பார்த்தசாரதி சட்டர்ஜி | பாரதிய ஜனதா கட்சி | } |
# தசா (சோதிடம்)

**தசா** (தேவநாகரி: दशा, சமஸ்கிருதம், தசா, 'நிலை', 'நிலை', 'சூழ்நிலைகள்', 'வாழ்க்கை காலம்', 'கிரக காலம்'.) தசா முறை இந்து ஜோதிடத்தின்படி எந்த கிரகங்கள் குறிப்பிட்ட நேரங்களில் ஆட்சி செய்யும் என்பதைக் காட்டுகிறது.
# தசா (சோதிடம்)

## கண்ணோட்டம்

இந்து ஜோதிடத்தில் "தசா" என்ற சமஸ்கிருத சொல் கிரக காலங்களைக் குறிக்கப் பயன்படுத்தப்படுகிறது. ராசி (ராசி), வீடு (பவ), சேர்க்கைகள் ( யோகங்கள் அல்லது ராஜ யோகங்கள் ) அல்லது அம்சங்கள் ( த்ரிஷ்டி ) ஆகியவற்றின் அடிப்படையில் அவற்றின் இருப்பிடத்தின்படி நல்ல அல்லது கெட்ட விளைவுகள் எப்போது உருவாகின்றன என்பதை கிரக காலங்கள் குறிக்கின்றன. திசை ஜோதிடத்தின் தசா பத்தாதி (அமைப்பு) இந்துக்களுக்கு தனித்துவமானது; இது வேறு எங்கும் காணப்படவில்லை. பல வகையான தசா அமைப்புகள் உள்ளன, பராசரர் அவற்றில் நாற்பத்திரண்டு பற்றிக் குறிப்பிடுகிறார், ஆனால் இவற்றில் இரண்டு மட்டுமே நடைமுறையில் உள்ளன, அதாவது "விம்ஷோத்தரி" மற்றும் "அஷ்டோத்தரி". 4 தசாக்கள் ஒரு நபரின் வாழ்நாள் முழுவதும் கிரகங்களின் விளைவுகளை மதிப்பிடுவதற்கான ஒரு அமைப்பை வழங்குகின்றன , கிரகங்கள் அவற்றின் விளைவுகளை எவ்வாறு விநியோகிக்கின்றன என்பதைக் குறிப்பிடுவதன் மூலம். ஒவ்வொரு தசாவும் ஒன்பது கிரகங்களில் ஒன்றால் கட்டுப்படுத்தப்படுகிறது, மேலும் ஒவ்வொரு காலகட்டத்தின் தரம் மற்றும் ஒப்பீட்டு நன்மை பிறப்பு அட்டவணையில் அந்த கிரகத்தின் நிலை மற்றும் நிலைப்பாட்டால் தீர்மானிக்கப்படுகிறது . ஒன்பது கோள்கள் அல்லது கிரகங்கள் ஒன்பது தசாக்களையும் தனித்தனியாக ஆளுகின்றன : ஏழு பாரம்பரிய கிரகங்கள், கூடுதலாக சந்திரனின் வடக்கு முனை, ராகு மற்றும் தெற்கு முனை, கேது .  
குறைந்தது 43 வெவ்வேறு தசா அமைப்புகள் உள்ளன. "தசா" என்பது ஒரு கிரகத்தின் முக்கிய காலம். அந்த கிரகம் மிகவும் சக்திவாய்ந்ததாகவோ அல்லது உச்ச ராசியில் இருந்தாலோ அது "பூர்ண தசா" என்று அழைக்கப்படுகிறது, இது ஆரோக்கியத்தையும் செல்வத்தையும் தருகிறது; சக்தியற்ற கிரகத்தின் தசா "ரிக்த தசா" என்று அழைக்கப்படுகிறது, "ரிக்த" என்றால் ஏழை அல்லது எந்த சக்தியும் இல்லாதது. நட்பற்ற ராசி மற்றும் நவாம்சத்தை ஆக்கிரமித்துள்ள கிரகத்தின் தசா அரிஷ்டபல அதாவது விரும்பத்தகாத அல்லது துன்பகரமான விளைவுகளை உருவாக்கும் என்று வராஹமிஹிரர் விளக்குகிறார்; உச்சத்திலிருந்து விழுந்து நட்பு அல்லது உயர்ந்த நவாம்சத்தில் இருக்கும் கிரகம் சாதாரண பலன்களைத் தருகிறது, மேலும் பலவீனத்திலிருந்து ஏறிச் செல்லும் ஆனால் பலவீனமான அல்லது நட்பற்ற நவாம்சத்தில் இருக்கும் கிரகம் பயனற்ற காலத்தைக் கொடுக்கும்.
# தசா (சோதிடம்)

## விம்ஷோத்தரி தசா

சமஸ்கிருதத்தில் விம்ஷோத்தரி என்பது 120 என்ற எண்ணைக் குறிக்கிறது. விம்ஷோத்தரி தசா என்பது ஒரு தனி மனிதனின் அதிகபட்ச ஆயுட்காலம் 120 சூரிய நட்சத்திர ஆண்டுகள் என்று கருதுகிறது, இது ஒன்பது கிரக காலங்களின் மொத்த கால அளவு, அதாவது கேது 7, சுக்கிரன் 20, சூரியன் 6, சந்திரன் 10, செவ்வாய் 7, ராகு 18, குரு 16, சனி 19 மற்றும் புதன் 17, அவற்றின் செயல்பாட்டின் வரிசையில். இந்த அமைப்பு எப்போது கண்டுபிடிக்கப்பட்டது, ஒவ்வொன்றிற்கும் ஒதுக்கப்பட்ட ஆண்டுகளின் எண்ணிக்கை ஏன் மாறுபடுகிறது என்பது தெரியவில்லை. விம்ஷோத்தரி தசாவின் ஆண்டு 365.25 நாட்களைக் கொண்ட வானியல் சூரிய ஆண்டாகும். பல தீபிகாவின் உன்னதமான உரை விளக்குகிறது:  
"பிறந்த நேரத்தில் ராசியில் சூரியனின் சரியான நிலையைக் கவனியுங்கள். அடுத்த சுற்றில் சூரியன் அதே நிலைக்கு வரும்போது, அது ஒரு சூரிய ஆண்டாகக் கருதப்படுகிறது, இது உடு தசா முறைக்கு எடுக்கப்பட்ட ஆண்டாகும். அதையே துணைப் பிரிப்பதன் மூலம், நாட்களும் கணக்கிடப்படுகின்றன." பல தீபிகா 19.4 இவ்வாறு ஒரு வருடம் 365.25 நாட்களாக எடுத்துக்கொள்ளப்பட வேண்டும் என்பதைக் குறிக்கிறது, இது சூரியன் அதன் அசல் இடத்திற்குத் திரும்புவதற்கான நேரமாகும்.  
இந்த அமைப்பில், கிரக காலங்களின் கணக்கீடுகளில் பயன்படுத்தப்படும் அடிப்படை திரிகோணம் என்றும், ஒவ்வொரு திரிகோணமும் ஒரு ஜன்ம நட்சத்திரத்துடன் தொடங்குகிறது என்றும், ஒரு குறிப்பிட்ட வரிசை ஒரு காலத்தில் வானத்தில் தெரியும் என்றும் (கி.பி 649 ஆம் ஆண்டில் மேஷ ராசியின் 0 டிகிரி அஸ்வினி நட்சத்திரத்துடன் கிட்டத்தட்ட ஒத்துப்போனபோது இந்த வரிசை காணப்பட்டது) ஒன்பது கிரக காலங்கள் அல்லது தசாக்கள் செயல்படும் வரிசையில் வி.பி. ரெலே முடிவு செய்தார். இந்துக்கள் சூரிய உதயத்திலிருந்து அடுத்த சூரிய உதயம் வரை 60 கதிகாக்களின் சவன் நாளின் அடிப்படையில் தங்கள் ஆண்டைக் கணக்கிடுகிறார்கள், ஒவ்வொரு கதிகாவும் 24 நிமிட கால அளவைக் கொண்டது, 30 சவன் நாட்கள் ஒரு மாதத்தையும் 360 சவன் நாட்கள் ஒரு வருடத்தையும் உருவாக்குகின்றன.
# தசா (சோதிடம்)

## சந்திரனின் முக்கியத்துவம்

அஸ்வினியில் தொடங்கி ரேவதியில் முடியும் 27 நட்சத்திரங்களின் பிரிவு தீர்க்கரேகை 13 டிகிரி மற்றும் 20 நிமிடங்கள் ஆகும், மேலும் நான்கு காலாண்டுகள் அல்லது பாதங்களாகப் பிரிக்கப்பட்டுள்ளது. ஒன்பது கிரகங்களில் ஒவ்வொன்றும் ராசியில் ஒன்றுக்கொன்று திரிகோணத்தில் அமைந்துள்ள மூன்று நட்சத்திரங்களின் தொகுப்பை வழிநடத்துகின்றன. பிறக்கும் போது தொடங்கும் தசா அல்லது மகாதசா சந்திரன் இருக்கும் நக்ஷத்திரத்தின் அதிபதியின் தசாவாக இருக்கும், இந்த குறிப்பிட்ட நக்ஷத்திரம் "ஜன்ம நக்ஷத்திரம்" என்று அழைக்கப்படுகிறது. மிருக்ஷீரத்தில் சந்திரன் ரிஷபத்தில் இருந்தால் முதல் தசா செவ்வாய் கிரகத்தின் தசாவாகவும், இரண்டாவது தசா ராகுவின் தசாவாகவும் இருக்கும். மிருக்ஷீரத்தில் சந்திரன் ஏற்கனவே கடந்து வந்த தூரம் செவ்வாய் கிரகத்தின் தசாவின் கடந்து வந்த பகுதியாகவும் இருக்கும்; இன்னும் கடந்து செல்ல வேண்டிய தூரம் இன்னும் அனுபவிக்க வேண்டிய செவ்வாய் கிரகத்தின் தசாவின் பகுதியைக் குறிக்கும். முதல் மஹாதசாவின் விஷயத்தில் மட்டுமே மூன்றின் விதியின் அடிப்படையில் சமநிலை கணக்கிடப்படுகிறது; அடுத்தடுத்த மஹாதசாக்கள் அவற்றின் முழு ஒதுக்கீட்டைக் கொண்டிருக்கும். சந்திரனின் சரியான தீர்க்கரேகையின் அடிப்படையில் பிறப்பின் போது உள்ள சமநிலை மகாதசையை, அனைத்து பஞ்சாங்கங்களிலும் வழங்கப்பட்ட ஆயத்த கணக்கீட்டைப் பயன்படுத்தி அறியலாம். ஒவ்வொரு கிரகத்தின் அந்தர-தசைகள் அல்லது துணை காலங்கள் மற்றும் பிரயந்தர-தசைகள், விம்ஷோத்தரி தசா அமைப்பின் 120 வருட சுழற்சியில் அவற்றிற்கு ஒதுக்கப்பட்ட ஆண்டுகளின் விகிதாச்சார அடிப்படையில் கணக்கிடப்படுகின்றன. சந்திரனால் ஆக்கிரமிக்கப்பட்ட ராசி மற்றும் அதன் மீது மற்ற கிரகங்கள் செலுத்தும் செல்வாக்குகள் போன்ற அம்சங்கள் மூலம்; அதன் மகாதசை தொடங்கும் நேரத்தில் கவனிக்கப்பட்டு ஆராயப்பட வேண்டும், அதே கொள்கையை மற்ற மகாதசை அதிபதிகளுக்கும் பயன்படுத்த வேண்டும் என்று சரவளி வலியுறுத்துகிறார். மகாதசா தொடங்கும் நேரத்தில் அதன் அதிபதி லக்னத்தில் இருந்தாலோ அல்லது சுப அல்லது நட்பு வர்கங்களில் இருந்தாலோ அல்லது ஜனன லக்னத்தில் இருந்து உபச்சாயஸ்தானத்தில் இருந்தாலோ அல்லது சந்திரன் மகாதசா அதிபதியின் நட்பு ராசி அல்லது உச்ச ராசியில் இருந்தாலோ அல்லது மகாதசா அதிபதியிடமிருந்து உபச்சாயஸ்தானத்தில் இருந்தாலோ, மகாதசா அதிபதி சந்திரனிலிருந்து ஒரு திரிகோணத்தில் இருந்தாலோ, அந்த மகாதசா அதிபதி விதிவிலக்காக நல்ல பலன்களைத் தரும்.
# சாம்ராஜ் (கவிஞர்)

சாம்ராஜ் (கவிஞர்) இந்தியாவின் தமிழ்நாட்டில் மதுரையைப் பிறப்பிடமாகக் கொண்ட கவிஞர் ஆவார். இவர் இடதுசாரி அமைப்புகளுடன் இணைந்திருந்தார். திரைப்பட உதவி இயக்குனாராகவும், திரைப்பட விமர்சகராகவும் அறியப்படுகிறார்.
# சாம்ராஜ் (கவிஞர்)

## கல்வி

இவர் தனது பள்ளிப் படிப்பினை சென்னை ராமகிருஷ்ணா மிஷன் மேல்நிலைப்பள்ளியிலும் மதுரை தியாகராசர் நன்முறை மேல்நிலைப்பள்ளியிலும் செளராஷ்டிரா மேல்நிலைப் பள்ளிகளில் பள்ளிப்படிப்பை முடித்தார்.
# சாம்ராஜ் (கவிஞர்)

## இலக்கியப் பணி

- Saving Private Ryan-னும் இரண்டாம் உலகப் போரும்
- என்றுதானே சொன்னார்கள்
- கொடைமடம்
- பட்டாளத்து வீடு
- ஜார் ஒழிக
- நிலைக்கண்ணாடியுடன் பேசுபவன்
- மூவந்தியில் சூழும் மர்மம்
# சாம்ராஜ் (கவிஞர்)

## விருதுகள்

- 2013-ல் ராஜமார்த்தாண்டன் விருது.
- 2023-ல் கனடா இலக்கியத்தோட்டம் விருது.
# சாம்ராஜ் (கவிஞர்)

## திரைப்படத்துறை

தங்கமீன்கள் மற்றும் மலையாள திரைப்படம் ஒழிமுறி ஆகியவற்றில் பங்கெடுத்திருக்கிறார். இயக்குனர் மிஷ்கினுடன் இணைந்து பணியாற்றிவருகிறார். மேலும் "திருடன் மணியன் பிள்ளை’’ நூலை திரைப்படமாக்குவதில் ஈடுபட்டுவருகிறார்.
# விக்கிப்பீடியா:உங்களுக்குத் தெரியுமா/ஏப்ரல் 23, 2025

- **துட்டு** என்பது தற்போது வழக்கில் இல்லாத குறைந்த மதிப்பு கொண்ட பழைய டச்சு செப்பு நாணயம் ஆகும். இது தமிழில் குறைந்த மதிப்புள்ள பணத்தைக் குறிக்கும் ஒரு பேச்சு வழக்காக உள்ளது.
- இந்தியாவிலேயே கேரளாவிலும் தமிழ்நாட்டிலும் மட்டும் தான் பணியாளர்கள் **உட்கார்ந்து பணியாற்றுவதற்கான உரிமை** சட்டப்படி உறுதிசெய்யப்பட்டுள்ளது.
- **மீனா நாராயணன்** (படம்) தென்னிந்தியாவின் முதல் பெண் திரைப்பட ஒலிப்பதிவுக் கலைஞர் ஆவார்.
- **இறகுப் பந்தாட்ட** விளையாட்டின் ஆங்கிலப் பெயரான *Badminton* என்பது இங்கிலாந்தில் உள்ள *Badminton மாளிகை* என்னும் இடத்தின் காரணமாக அப்பெயரைப் பெற்றது.
- மறைந்த **திருத்தந்தை பிரான்சிசு** தான் கடந்த 1200 ஆண்டுகளில் ஐரோப்பாவிற்கு வெளியில் இருந்து தெரிவான முதல் திருத்தந்தை ஆவார்.
# வட்டார மொழி (ஒளிப்படவியல்)

**வட்டார மொழி ஒளிப்படவியல்** *(Vernacular photography)* என்ற சொல் பலவேறு தொடர்புடைய அர்த்தங்களில் பயன்படுத்தப்படுகிறது. ஒவ்வொன்றும் ஏதோ ஒரு வகையில் நுண்கலை ஒளிப்படவியல் பற்றிய ஏற்றுக்கொள்ளப்பட்ட கருத்துக்களுடன் முரண்படுவதை நோக்கமாகக் கொண்டுள்ளன. வட்டார மொழி ஒளிப்படம் எடுத்தல் என்பது கண்டடையும் ஒளிப்படவியல் மற்றும் கலைப்பிரியர் ஒளிப்படவியல் இரண்டிலிருந்தும் வேறுபட்டது. இந்த சொல் கல்வியாளர்கள் மற்றும் கண்காணிப்பாளர்களிடையே தோன்றியது, ஆனால் இந்த வகை ஒளிப்படவியல் பரந்த பயன்பாட்டிற்கு நகர்ந்துள்ளது.
# இராகுகாலம்

**இராகுகாலம்** (*Rāhukāla*) என்பது இந்து சோதிடத்தில், ஒரு நல்ல செயலைத் தொடங்குவதற்கு சாதகமானதாக கருதப்படாத நாளின் காலம் ஆகும். இராகுகாலம் ஒவ்வொரு நாளும் சூரிய உதயம் மற்றும் சூரிய அஸ்தமனத்திற்கு இடையில் சுமார் 90 நிமிடங்கள் நீடிக்கும்.  
இது வேத ஜோதிடத்தின் படி புனிதமாக கருதப்படாத தினசரி காலம். இந்த காலகட்டத்தில் ராகு சொந்தமானது. இந்த காலகட்டத்தில் எந்த முக்கியமான வேலையும் செய்யக்கூடாது என்று ஒரு சட்டம் உள்ளது. இந்த நேரத்தில் எந்தவொரு வேலையும் தொடங்கப்பட்டால், அந்த வேலை ஒருபோதும் நேர்மறையான முடிவுகளைத் தருவதில்லை என்பது அங்கீகரிக்கப்பட்டுள்ளது.  
முக்கியமான அல்லது புனிதமானதாகக் கருதப்படும் எவரும், ராகு காலத்தில் அதைச் செய்யாமல் இருப்பது பொருத்தமானதாகக் கருதப்படுகிறது. இந்த கொள்கையில் நம்பிக்கை கொண்டவர்கள், இந்த காலகட்டத்தில் புதிய வேலை, திருமணம், வீட்டு நுழைவு, ஏதாவது வாங்குவது, வியாபாரம் செய்யாதது போன்றவற்றைத் தொடங்க முயற்சி செய்கிறார்கள். இருப்பினும், ஏற்கனவே தொடங்கியுள்ள பணிகள், ராகு காலத்தில் தொடர்வதால் எந்தத் தீங்கும் இல்லை.  
முஹுர்தங்களைக் கணக்கிடும் போது இந்த நற்செய்தி காலம் கண்டிப்பாக தவிர்க்கப்படுகிறது. இருப்பினும், ஏற்கனவே தொடங்கப்பட்ட வழக்கமான பணிகள் இந்த காலகட்டத்தில் வழக்கம் போல் தொடர அனுமதிக்கப்படுவதாகக் கருதப்படுகிறது.
# இராகுகாலம்

### புராணம்.

இந்து நூல்களில் குறிப்பிடப்பட்டுள்ள நவகிரகங்களில் (ஒன்பது கிரகங்கள்) ராகு ஒரு நிழல் கிரகம் மற்றும் விண்கற்களின் ராஜா. பாற்கடலைக் கடைதல்(சமுத்திர மந்தனா) என்று அழைக்கப்படும் புராணத்தின் போது, தேவராக மாறுவேடமிட்ட ஸ்வர்பனு என்ற அசுரா, அழியாமையின் அமிர்தமான அமிர்தத்தை தோன்றி குடிக்கிறார். ஸ்வர்பனு பின்னர் பிடிக்கப்பட்டு விஷ்ணு வட்டு, சுதர்ஷனா சக்ரா மூலம் இரண்டு துண்டுகளாக வெட்டப்படுகிறார். இந்த இரண்டு துண்டுகளும் ராகு மற்றும் கேது ஆகியனவாக மாறியது.  
ராகு சூரியனை கிரகணம் செய்ய முயற்சிக்கும் ஒரு மோசமான கிரகமாகக் கருதப்படுகிறது, மேலும் அது செல்வாக்கு செலுத்தும் நேரம் நல்லதல்ல என்று கருதப்படுகிறது(ராகு சூரியனை விழுங்குகிறார், இது ராகுகாலம் என்று குறிப்பிடப்படுகிறது).
# இராகுகாலம்

### கணக்கீடு

இராகுகாலம் வாரத்தின் வெவ்வேறு நாட்களில் நிர்ணயிக்கப்பட்ட நேரங்களில் முன்னரே வரையறுக்கப்பட்ட முறையில் கருதப்படுகிறது, ஆனால் சூரிய உதயம் நேரத்திற்கு ஏற்ப மாறுபடும். அதன் நிகழ்வுகள் இடத்திற்கு இடம் வேறுபடுகின்றன . சூரிய உதயத்தின் நேரம் பஞ்சங்கத்தில் குறிக்கப்படுகிறது மற்றும் நாளின் 12 மணிநேரங்கள் எட்டு சம பாகங்களாகப் பிரிக்கப்படுகின்றன (6:00 காலை IST முதல் மாலை 6 மணி IST வரை). ராகுகலாவின் காலம் நாளின் முதல் பகுதியில் ஏற்படாது, மீதமுள்ள ஏழு பகுதிகளும் நாளின் பிற வெவ்வேறு பகுதிகளுக்குக் காரணம்.  
- திங்கள் 7:30 am - 9:00 AM (2 வது பகுதி)
- செவ்வாய் 3:00 pm - 4:30 மணி (7 வது பகுதி)
- புதன்கிழமை 12:00 pm - 1:30 மணி (5வது பகுதி)
- வியாழன் 1:30 pm - 3:00 மணி (6வது பகுதி)
- வெள்ளிக்கிழமை 10:30 am - 12:00 மணி. (4வது பகுதி)
- சனிக்கிழமை 9:00 a.m - 10:30 AM (3 வது பகுதி)
- ஞாயிறு 4:30 மணி pm - 6:00 மணி (8வது பகுதி)
# தேசிய முதியோர் நல மருத்துவ மையம், கிண்டி

**தேசிய முதியோர் நல மருத்துவ மையம்**, சென்னை கிண்டியில் உள்ள கலைஞர் நூற்றாண்டு பன்னோக்கு உயர்சிறப்பு மருத்துவமனை வளாகத்தில் அமைந்துள்ளது. இதனை இந்தியப் பிரதமர் நரேந்திர மோதி 25 பிப்ரவரி 2024 அன்று காணொளி மூலம் திறந்து வைத்தார். இம்மருத்துவ மையம் மூத்த குடிமக்களின் நலனுக்காக செயல்படும் சிறப்பு மருத்துவமனை ஆகும். தேசிய முதியோர் நல மருத்துவ மையத்தில் மருத்துவர்கள், செவிலியர்கள் உட்பட 276 பணியாளர்கள் உள்ளனர்.
# தேசிய முதியோர் நல மருத்துவ மையம், கிண்டி

## பின்னணி

இந்திய அரசின் 2014-2015-ஆம் ஆண்டிற்கான வரவு-செலவு திட்ட உரையின் போது சென்னையில் தேசிய முதியோர் நல மருத்துவமனை நிறுவப்படும் என்ற அறிவிப்பு வெளியானது. அதன் அடிப்படையில், 2016-ஆம் ஆண்டு கிண்டி கிங் நோய்த் தடுப்பு மற்றும் ஆராய்ச்சி நிலைய வளாகத்தில், முதியோர் நல மருத்துவ மையம் நிறுவுவதற்கான செலவில் இந்திய அரசின் பங்கு 60%, தமிழ்நாடு அரசின் பங்கு 40% என்கிற அடிப்படையில் இந்திய ரூபாய் 313.60 கோடி மதிப்பில் இம்மருத்துவமனை நிறுவப்பட்டது.  
இம்மையத்திற்கான கட்டுமானப் பணியை 2016-ஆம் ஆண்டு தொடங்கி 2019-ஆம் ஆண்டு முடித்தனர். இருப்பினும், உடனடிப் பயன்பாட்டிற்கு வராமல் இருந்த நிலையில், 2020-ஆம் ஆண்டு ஏற்பட்ட கரோனா பெருந்தொற்று காரணமாக அவசரகால மருத்துவமனையாக திறக்கப்பட்டு செயல்பட்டு வந்தது. பின்னர், 2022-ஆம் ஆண்டு மே மாதம் கரோனா பெருந்தொற்று மருத்துவமனை செயல்பாட்டில் இருந்து விடுவிக்கப்பட்டது.
# தேசிய முதியோர் நல மருத்துவ மையம், கிண்டி

## வழங்கப்படும் சிகிச்சைகள் மற்றும் ஆராய்ச்சி

1. புறநோயாளிகள் பிரிவு
1. எலும்பு, கண், காது, மூக்கு, தொண்டை, சிறுநீரக அறுவை சிகிச்சைகள்
1. இதய மருத்துவம்
1. சிறுநீரக மருத்துவம்
1. எலும்பு தன்மையை உறுதிப்படுத்தல்
1. எலும்பு தேய்மானம் சிகிச்சை
1. சிறுநீர் கட்டுப்படுத்த முடியாத முதியவர்களுக்கு சிகிச்சை
1. நாள்பட்ட வலி மற்றும் பிரச்சினைகளுக்கான சிகிச்சை
1. மூளை நரம்பியல் சிகிச்சை
1. அறிவுத்திறன் குறைபாடு சிகிச்சை
1. மனநல மருத்துவம்
1. இயன்முறை மருத்துவம்
1. புனர்வாழ்வு மருத்துவம்
1. சித்தா, யோகா, யுனானி, ஓமியோபதி மருத்துவ சிகிச்சைகள்  
முதியோர் மருத்துவம் மட்டுமின்றி முதுமையியல், முதியோர் மருத்துவம் சார்ந்த ஆராய்ச்சிகளும் இந்த மருத்துவமனை மேற்கொள்கிறது.
# இராம் பிரதாப் சிங்

**இராம் பிரதாப் சிங்** (*Ram Pratap Singh*) என்பவர் 1833ஆண்டு முதல் 1850ஆண்டில் இறக்கும் வரை சிகாரின் ராவ் ராஜாவாக இருந்தார்.
# இராம் பிரதாப் சிங்

## ஆட்சி

இவர் தனது தந்தை லக்ஷ்மன் சிங் பிறகு தனது நான்கு வயதில் 1833 ஆண்டில் பதவியேற்றார். இவர் ஒரு சிறுவனாக இருந்ததால், இவரது தாயார் ராணி ரத்தோர்ஜி, ரீஜண்ட் ஆனார். இவர் சார்பாக இவரது தாயார்சிகாரின் நிர்வாகத்தை நிர்வகித்தார். இவர்கள் முதலில் ஃபதேபூர், லட்சுமன்கர் மற்றும் ராம்கர் கோட்டைகளை வைத்திருந்தனர், இவை பின்னர் சிங்ராவத், நெச்பா மற்றும் ஐம்பது கிராமங்களுக்கு ஈடாக பல இராஜதந்திரங்கள் மூலம் இவர்களிடமிருந்து கைப்பற்றப்பட்டன. இவர் பல சீர்திருத்தங்களை அறிமுகப்படுத்தினார்.
# இராம் பிரதாப் சிங்

## இறப்பு

1850 ஆம் ஆண்டில் இவர் எந்த வாரிசுகளும் இல்லாமல் இறந்தார், இவருக்குப் பிறகு பைரோன் சிங் ஆட்சிக்கு வந்தார்.
# இந்து மிசன் மருத்துவமனை

**இந்து மிஷன் மருத்துவமனை** (*Hindu Mission Hospital*) 300 படுக்கைகள் கொண்ட பன்னோக்கு சிறப்பு மருத்துவமனை ஆகும். இதனை நிறுவியவர் தாமல் கண்டலை சீனிவாசன் ஆவார். தமிழ்நாடு சங்கங்களின் சட்டத்தின் கீழ் பதிவு செய்யப்பட்டு, 1982ஆம் ஆண்டு முதல் இயங்கும் இம்மருத்துவமனை இலாப-நோக்கமற்ற அடிப்படையில் செயல்படுகிறது. இது சென்னை அருகே உள்ள தாம்பரம் தொடருந்து நிலையம் எதிரில் மூன்று மாடி கட்டிடத்தில் இயங்குகிறது.
# இந்து மிசன் மருத்துவமனை

## வரலாறு

வணிகர் மற்றும் புரவலருமான தாமல் கண்டலை சீனிவாசன் மற்றும் சமூக ஆர்வலர் & தொழுநோய் மருத்துவரான சி. எஸ். கங்காதர சர்மா ஆகியோரால் 5 டிசம்பர் 1982 அன்று இந்து மிசன் மருத்துவமனை புறநோயாளிகளுக்கு சிகிச்சை வழங்கும் மருத்துவமனையாக துவக்கப்பட்டது.  
14 ஏப்ரல் 1985 முதல் இம்மருத்துவமனை 10,000&nbsp;sq&nbsp;ft பரப்பளவில் 3 தளங்கள் கொண்ட மருத்துவமனையாக செயல்பட்டது. சூன் 1988 முதல் அருகில் இருந்த 1.7&nbsp;ஏக்கர் பரப்பளவில் விரிவாக்கம் செய்யப்பட்டது. 14 செப்டம்பர் 1988 முதல் 20 படுக்கைகள் கொண்ட உள்-நோயாளிகளுக்கான பிரிவு மற்றும் அறுவை சிகிச்சைப் பிரிவுகளும் துவங்கப்பட்டது. 11 அக்டோபர் 1992 முதல் இம்மருத்துவமனை 300 படுக்கைகளுடன் செயல்பட்டது. மே 1993 முதல் மகப்பேறு பிரிவு மற்றும் குழந்தைகள் மருத்துவப் பிரிவும் துவங்கப்பட்டது. சனவரி 1995 முதல் கண் மருத்துவம் மற்றும் முதியோர் மருத்துவப் பிரிவுகள் நிறுவப்பட்டது.
1 நவம்பர் 1997 அன்று கண்புரை அறுவை சிகிச்சைப் பிரிவு தொடங்கப்பட்டது. 12 பிப்ரவரி 1988 அன்று எலிசா ரீடர் மற்றும் வென்டிலேட்டர் வசதிகள் சேர்க்கப்பட்டது.  
பின்னர் வாய்பேசாதவர்களுக்கு பேச்சுப் பயிற்சி, சரியாக காது கேளாதவர்களுக்கு ஆடியோகிராம் வசதிகள் செய்யப்பட்டது. மார்ச் 2000ஆம் ஆண்டில் இரத்த சேமிப்பு நிலையம் துவக்கப்பட்டது.
# இந்து மிசன் மருத்துவமனை

## நிதி

சென்னை மற்றும் அதனைச் சுற்றியுள்ள பகுதிகளில் செயல்படும் பல்வேறு தொழில் & வணிக நிறுவனங்கள் வழங்கும் நிதியுதவிகள் அடிப்படையில் இம்மருத்துவமனை இயங்குகிறது.
# இந்து மிசன் மருத்துவமனை

## மருத்துவமனை

74,000&nbsp;sq&nbsp;சதுர அடியில் அமைந்துள்ள இம்மருத்துவமனை 300 படுக்கைகளும், 9 அறுவை அரங்குகளும் (operation theatre), 7 அவசர கால ஊர்திகளும் (ambulances), தீவிர சிகிச்சைப் பிரிவும், இதய சிகிச்சைப் பிரிவும் மற்றும் அவசர கால விபத்து சிகிச்சைப் பிரிவும் உள்ளது. நாள் ஒன்றுக்கு 450 புறநோயாளிகள் பிரிவில் நாள் ஒன்றுக்கு 450 பேருக்கு பரிசோதனை மற்றும் மருந்து மாத்திரைகள் வழங்கப்படுகிறது. மேலும் இம்மருத்துவமனையில் நுரையீரல் தொற்று, சீறுநீரக டயலிசஸ் பிரிவும் உள்ளது.
# பன்னாட்டுக் கணித்தமிழ்24 மாநாடு

**பன்னாட்டுக் கணித்தமிழ்24 மாநாடு** (*International KaniTamil24 Conference*) என்பது தமிழ்நாடு அரசின், தமிழ் இணையக் கல்விக்கழகத்தால், 2024இல் பிப்ரவரி 8 முதல் 10 வரை நந்தம்பாக்கம் வர்த்தக மையத்தில் நடந்த ஒரு மாநாடாகும்.
# பன்னாட்டுக் கணித்தமிழ்24 மாநாடு

## அறிவிப்பு

தமிழ்நாடு அரசு வெளியிட்ட 2023 - 2024 ஆண்டுக்கான நிதிநிலை அறிக்கையில் தமிழ்க் கணினிப் பன்னாட்டு மாநாடு நடத்தப்படும் என அறிவித்தது, இம்மாநாட்டிற்காக www.kanitamil.in என்ற வலைத்தளம் தொடங்கப்பட்டது.
# பன்னாட்டுக் கணித்தமிழ்24 மாநாடு

## மாநாட்டு நிகழ்வுகள்

இந்த மாநாட்டில் குழு விவாதங்கள் கட்டுரை வாசித்தல் கண்காட்சி நிரல்கள போட்டி (Hackathon) போன்றவை நடைபெற்றன.
# பன்னாட்டுக் கணித்தமிழ்24 மாநாடு

## மாநாட்டு வெளியீடுகள்

இந்த மாநாட்டில் தமிழ்நெட் 99 முதல் கணித்தமிழ் 24 வரை நடந்த கணித்தமிழின் பயணம் குறித்த அறிஞர்களின் கட்டுரைகள் அடங்கிய *கணித்தொகை* என்ற சிறப்பு மலரும் *கணிக்கோவை* என்ற மாநாட்டு மலரும் வெளியிடப்பட்டது.
# பன்னாட்டுக் கணித்தமிழ்24 மாநாடு

## தமிழ் விக்கிப்பீடியா அரங்கு

கணித்தமிழ்24 மாநாட்டில் தமிழ் விக்கிபீடியா சார்பில் அரங்கு அமைக்கப்பட்டிருந்தது. இந்த அரங்கில் தமிழ் விக்கிப்பீடியாவில் தொகுப்பது குறித்து பாரவையாளர்களுக்கு தமிழ் விக்கிப்பீடியாவின் நிர்வாகிகளால் எடுத்துரைக்கப்பட்டது. அரங்கில் தமிழ் விக்கிப்பீடியா கடந்து வந்த பாதை சாதனைகள் குறித்து காட்சிப்படுத்தப்பட்டது. தமிழ் விக்கிப்பீடியாவில் தொகுப்பது குறித்து தனையாக உரையரங்கில் பயிற்சி வழங்கப்பட்டது.
# வளைய ஆக்டனோன்

**வளைய ஆக்டனோன்** (*Cyclooctanone*) என்பது (CH<sub>2</sub>)<sub>7</sub>CO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மெழுகு போல வெள்ளை நிறத்துடன் இச்சேர்மம் காணப்படுகிறது.
# வளைய ஆக்டனோன்

## தயாரிப்பு

- முதல்நிலை மற்றும் இரண்டால்நிலை ஆல்ககால்களை கார்பாக்சிலிக் அமிலங்களாகவும் கீட்டோன்களாகவும் மாற்றப் பயன்படும் இயோன் ஆக்சிசனேற்ற முறை அல்லது வளைய ஆக்டனாலை ஆக்சிசனேற்றும் டெசு-மார்டின் ஆக்சிசனேற்றம் மூலம் வளைய ஆக்டனோன் சேர்மத்தைத் தயாரிக்கலாம்.
- அசெலிக்கு அமிலத்தை தொடக்க வேதிப்பொருளாகக் கொண்டு நிகழ்த்தப்படும் கார்பாக்சில் நீக்க வினையிலும் வளைய ஆக்டனோன் சேர்மத்தைத் தயாரிக்கலாம்.
# வளைய ஆக்டனோன்

## வினைகள்

வளைய ஆக்டனோனின் பல வேதி வினைகளில், பேயர்-வில்லிகர் ஆக்சிசனேற்ற வினை ஒன்பது உறுப்பினர்களைக் கொண்ட வளைய எசுத்தரைத் தருகிறது.
# கலைஞர் நூற்றாண்டு உயர் சிறப்பு மருத்துவமனை

**கலைஞர் நூற்றாண்டு உயர் சிறப்பு மருத்துவமனை** (*Kalaignar Centenary Super Specialty Hospital*) என்பது சென்னை, கிண்டியில் அமைந்துள்ள ஒரு அரசு மருத்துவமனை ஆகும். இந்திய ரூபாய் 230 முதல் 380 கோடி வரையிலான செலவில் நிறுவப்பட்ட இம்மருத்துவமனையை தமிழ்நாடு முதல்வர் மு. க. ஸ்டாலின் 2023, சூன் 15 அன்று திறந்து வைத்தார். இது 1,000 படுக்கைகள் கொண்டுள்ளது. இங்கு முதலமைச்சரின் விரிவான மருத்துவக் காப்பீட்டுத் திட்டத்தின் கீழ் நோயாளிகளுக்கு மேம்பட்ட மருத்துவ சேவைகள் இலவசமாக வழங்கப்படுகின்றன.
# கலைஞர் நூற்றாண்டு உயர் சிறப்பு மருத்துவமனை

## வரலாறு

கலைஞர் நூற்றாண்டு உயர் சிறப்பு மருத்துவமனையானது, சென்னையில் 500 படுக்கை வசதிகளுடன் அமைக்க திட்டமிட்ட பல நவீன வசதிகள் கொண்ட ஒரு பன்னோக்கு உயர் சிறப்பு மருத்துவமனையாகும். இது கிண்டியில் உள்ள கிங் நோய்த்தடுப்பு மற்றும் ஆய்வு நிறுவனத்தின் வளாகத்தில் கட்ட திட்டமிடப்பட்டது. தமிழக அரசால் 2021, சூன் 3 அன்று அறிவிக்கப்பட்ட இந்த மருத்துவமனை, ரூ 250 கோடி செலவில் நிறுவப்பட இருந்தது. இது 51,249 சதுர மீட்டர் பரப்பளவில் ஏழு தளங்களில் அமைந்துள்ளது. மொத்தம் 1,000 படுக்கைகள் கொண்டதாக உள்ளது. இந்தத் திட்டம் ₹230 கோடி செலவில் நிறைவடைந்தது. இதன் பிறகு, 2023, சூன் 15 அன்று முதல்வர் ஸ்டாலின் தலைமையில் திறப்பு விழா நடைபெற்றது. இந்த நிகழ்வின் ஒரு பகுதியாக, திமுக தலைவர் மு. கருணாநிதி பேனாவைக் கொண்டு எழுதுவது போன்ற ஒரு முழுவுருவச் சிலையும் திறக்கப்பட்டது.  
இந்த மருத்துவமனை இதுவரை பல சிக்கலான அறுவை சிகிச்சைகளைச் செய்துள்ளது.
- இந்த மருத்துமனை பசுமை கட்டட நடைமுறைகளைக் கொண்டுள்ளது. இது சி.ஐ.ஐ. இந்திய பசுமை கட்டடக் குழுவின் பசுமை சுகாதார வசதிகள் மதிப்பீட்டின் கீழ் தங்க மதிப்பீட்டைப் பெற்றுள்ளது. இந்த மருத்துவமனை நிலைத்தன்மை, சூழலியலில் கவனம் செலுத்துகிறது.
# பன்னாடை

**பன்னாடை**என்பது தென்னை, பனை மரங்களின் குலைகளுடனும், அதன் பட்டைகளுடனும், ஒட்டியிருக்கும் நெருக்கம் குறைந்த சல்லடை போன்று காணப்படும் நார்ப்பகுதியாகும். கள்ளில் இருக்கும் தூசுகளை வடிகட்டுவதற்காகக் கள் இறக்குபவர்கள் பன்னாடையைப் பயன்படுத்தினர். நல்லதை விட்டு விட்டு, சக்கையைத் தன்னகத்தே வைத்துக் கொள்பவர்களைத் திட்டுவதற்குப் *பன்னாடை* என்ற சொல் வழக்கத்தில் உள்ளது. பனை மரத்தின் பன்னாடையை விட தென்னை மரத்தின் பன்னாடை அடர்த்தி அதிகமாகக் காணப்படும். பதிமூன்றாம் நூற்றாண்டில் பவணந்தி முனிவரால் எழுதப்பட்ட நன்னூலில் பன்னாடையைப் பற்றிய ஒரு குறிப்பு உள்ளது.
# முள்ளிப்பட்டு

**முள்ளிப்பட்டு** (*Mullipattu*) இந்தியாவின் தமிழ்நாடு மாநிலம் திருவண்ணாமலை மாவட்டத்தின் ஆரணியில் அமைந்துள்ள ஒரு கிராமமாகும்.  
முள்ளிப்பட்டு முன்னதாக முல்லை வனம் என்ற பெயரால் அழைக்கப்பட்டது. அதாவது காடு என்று பொருளாகும். இக்கிராமவாசிகளின் முக்கிய வேலை நெசவு மற்றும் விவசாயம் ஆகும்.
"ஆரணி பட்டு" என்று பிரபலமாக அழைக்கப்படும் பட்டுப் புடவைகளுக்கு பெயர் பெற்ற ஆரணி நகரில் உள்ளது முள்ளிப்பட்டு கிராமம். ஆரணி பட்டு உலகளவில் பிரபலமானது.  
முள்ளிப்பட்டில் உள்ள பெரும்பாலான கிராமவாசிகள்கைத்தறி நெசவாளர்கள் மற்றும் விவசாயிகள் ஆவர்.  
முள்ளிப்பட்டு கிராமத்தில் பல கோயில்கள் உள்ளன. அவற்றில் மிகப் பழமையானது ஆபத்சகேசுவரர் கோயில் ஆகும். முள்ளிப்பட்டு கிராமத்தில் ஒரு பள்ளியும் உள்ளது.  
அமைவிடம்: முள்ளிப்பட்டு இந்தியாவின் தெற்குப் பகுதியில், குறிப்பாக தமிழ்நாட்டின் திருவண்ணாமலை மாவட்டத்தில் அமைந்துள்ளது.  
மக்கள் தொகை: முள்ளிப்பட்டு கிராமத்தின் மக்கள் தொகை அவ்வப்போது மாறுபடுகிறது. ஆனால் பொதுவாக பெரிய நகர்ப்புறங்களுடன் ஒப்பிடும்போது முள்ளிப்பட்டு ஒரு சிறிய கிராமமாகும்.  
பண்பாடு: முள்ளிப்பட்டின் பண்பாடு தமிழ்நாட்டின் மரபுகள் மற்றும் பழக்கவழக்கங்களின் தாக்கம் உள்ளது. கலை, இசை மற்றும் நடனத்தின் வளமான வரலாறு உள்ளடங்கும்.  
பொருளாதாரம்: முள்ளிப்பட்டின் பொருளாதாரம் பெரும்பாலும் கைத்தறி நெசவு, விவசாயம் ஆகியவற்றை அடிப்படையாகக் கொண்டதாகும். பல குடியிருப்பாளர்கள் விவசாய நடவடிக்கைகளில் ஈடுபட்டுள்ளனர். அரிசி, தினை மற்றும் பருப்பு வகைகள் இப்பகுதியில் பயிரிடப்படும் பொதுவான பயிர்களில் சிலவாகும்.  
இணைப்பு: முள்ளிப்பட்டு அருகிலுள்ள நகரங்கள் மற்றும் நகரங்களுடன் சாலை வலைப்பின்னல் மூலம் இணைக்கப்பட்டுள்ளது. அருகிலுள்ள நகரங்களில் ஒன்றான ஆரணி கூடுதல் சேவைகள் மற்றும் வசதிகளை வழங்குகிறது.  
உள்ளூர் ஈர்ப்புகள்: முள்ளிப்பட்டில் பெரிய சுற்றுலாத் தலங்கள் இல்லை என்றாலும், நிறைய வரலாறுகள் நிறைந்த பல கோயில்கள் உள்ளன.
# காசம்பட்டி பல்லுயிர் சூழலியல் பாரம்பரியத் தளம்

**காசம்பட்டி பல்லுயிர்த் தளம்** என்பது தமிழ்நாட்டின், திண்டுக்கல் மாவட்டம், நத்தம் வட்டத்தில் உள்ள *ரெட்டியாபட்டி* வருவாய் கிராமத்தில் அமைந்துள்ளது. திண்டுக்கல் மாவட்ட எல்லையில், அழகர் மலை வனச்சரக காப்புக் காடுகளுக்கு அருகில், காசம்பட்டி பல்லுயிர்த் தளம் 4.97 எக்டேர் பரப்பளவில் உள்ளது.  
காசம்பட்டி பல்லுயிர்த் தளத்தில் 48 வகை தாவர இனங்கள், 22 வகை புதர்ச் செடிகள், 21 வகை கொடிகள் மற்றும் 29 வகை மூலிகைகள், 12க்கும் மேற்பட்ட பறவை இனங்கள், பாலூட்டி இனங்கள், ஊர்வன என எண்ணற்ற பூச்சி இனங்கள் உள்ளது.  
காசம்பட்டி வீரகோவில் வனப்பகுதியை உயிரியல் பன்முகத்தன்மை சட்டம் 2002ன் கீழ் பல்லுயிர் பாரம்பரிய தளமாக அறிவித்ததை 12 மார்ச் 2025 அன்று தமிழ்நாடு அரசிதழில் வெளியிடப்பட்ட்து. அரிட்டாபட்டி பல்லுயிர் சூழலியல் பாரம்பரியத் தளத்தைத் தொடர்ந்து, தமிழ்நாட்டின் இரண்டாவதாக காசம்பட்டி பல்லுயிர் சூழலியல் பாரம்பரியத் தளம் உள்ளது.  
காசம்பட்டி கிராம மக்கள், வீரணனை தங்கள் தெய்வமாக வழிபடுகின்றனர். சுமார் 2 ஆயிரம் பேர் வாழும் காசம்பட்டி வீரகோவில் வனப்பகுதியில் மாம்பழம், சிறு தானியங்கள், தக்காளி, கரும்பு, கத்தரி விளைச்சல் ஆகியவை முதன்மைத் தொழிலாக உள்ளது.
# காசம்பட்டி பல்லுயிர் சூழலியல் பாரம்பரியத் தளம்

## அமைவிடம்

திண்டுக்கல்லுக்கு தென்கிழக்கே 35 கிலோமீட்டர் தொலைவிலும்; மதுரைக்கு வடகிழக்கே 40.8 கிலோமீட்டர் தொலைவிலும் காசம்பட்டி பல்லுயிர்த் தளம் உள்ளது.
# காசம்பட்டி பல்லுயிர் சூழலியல் பாரம்பரியத் தளம்

## இதனையும் காண்க

- அரிட்டாபட்டி பல்லுயிர் சூழலியல் பாரம்பரியத் தளம்
- இந்தியப் பல்லுயிர் பாரம்பரிய தளங்கள்
# விக்கிப்பீடியா:முதற்பக்கக் கட்டுரைகள்/ஏப்ரல் 27, 2025

<div id="mp-tfa-img">  
</div>
**குப்தப் பேரரசு** என்பது ஒரு பண்டைக் கால இந்தியப் பேரரசு ஆகும். இது அதன் உச்சபட்ச நிலையின் போது, தோராயமாக பொ.ஊ. 319 முதல் 467 வரை, பெரும்பாலான இந்தியத் துணைக்கண்டத்தை உள்ளடக்கியிருந்தது. பிற வரலாற்றாளர்கள் இதன் பின்னர் வரும் இயல்பாக்கத்தை விவாதத்திற்கு உள்ளாக்குகின்ற போதிலும், சில வரலாற்றாளர்களால் இக்காலமானது இந்தியாவின் பொற்காலம் என்று கருதப்படுகிறது. பேரரசின் ஆட்சி புரிந்த அரசமரபானது குப்தரால் நிறுவப்பட்டது. அரசமரபின் மிகுந்த குறிப்பிடத்தக்க ஆட்சியாளர்களாக முதலாம் சந்திரகுப்தர், சமுத்திரகுப்தர், இரண்டாம் சந்திரகுப்தர் மற்றும் ஸ்கந்தகுப்தர் ஆகியோர் திகழ்ந்தனர். **மேலும்...**
---
<div id="mp-tfa-img">  
</div>
**சுபான்சூ சுக்லா** இந்திய விமானப்படையின் பரிசோதனை விமானியாவார். மனிதர்களை விண்ணிற்கு அனுப்பும் இந்தியாவின் ககன்யான் திட்டத்திற்காக தேர்வு செய்யப்பட்ட நான்கு விண்வெளி வீரர்களில் ஒருவர். அமெரிக்காவில் செயல்படும் மனித விண்வெளிப் பயணச் சேவைகள் நிறுவனமான ஆக்சிம் விண்வெளி நிறுவனத்தின் ஆக்சிம்-4 திட்டத்தின் கீழ் 2025 மே மாதத்தில் பன்னாட்டு விண்வெளி நிலையத்திற்குப் பயணம் செய்ய உள்ளார். **மேலும்...**
# கனங் சாரி

**கானாங் சாரி** (*Canang sari*, பாலி மொழி: ᬘᬦᬂᬲᬭᬶ ) என்பது பாலி இந்துக்கள் தங்கள் கடவுளான அசிந்தியனுக்கு நன்றி தெரிவிப்பதற்கும் பிரார்த்தனை செய்வதற்கும் நாள்தோறும் வைக்கும் படையல்களில் ஒன்றாகும். பாலி கோயில்களிலும் (புரா), வீடுகளில் உள்ள சிற்றாலயங்களிலும், தரையில் படையலாக *கனங் சாரிகள்* வைக்கப்படுகின்றன.
# கனங் சாரி

## சொற்பிறப்பியல்

கனங் சாரி என்ற சொற்றொடரானது பாலி மொழிச் சொற்களான *சாரி* (சாரம்), *கனங்* (தென்னை ஓலையால் செய்யப்பட்ட தட்டு போன்ற ஒரு தொன்னை) ஆகியவற்றிலிருந்து வந்ததாகும். *கனங்* என்பது பழைய சாவக மொழியின் இரண்டு எழுத்துக்களைக் கொண்டுள்ளது: *க* (அழகான), *நாங்* (நோக்கம்) ஆகியவை ஆகும்.
# கனங் சாரி

## பாகங்கள்

கனங் சாரியில் *பெபோரோசன்*, *செப்பர்*, *ரக-ரக,* *சாம்பியன் உரசரி* ஆகிய பொருட்கள் உள்ளன. *பெப்போரோசன்* என்பது முதன்மையாக வெற்றிலை, வாழை இலை, சுண்ணாம்பு, கேம்பியர், பிரெஸ்டிஜியம், புகையிலை, பாக்கு ஆகியவற்றைக் கொண்டு தயாரிக்கப்படுவதாகும். *பெப்போரோசன்* என்பதானது இந்து கடவுள்களான மும்மூர்த்திகளைக் குறிக்கிறது. சிவனை சுண்ணாம்பாலும், விஷ்ணுவை வெற்றிலை பாக்காலும், பிரம்மனை கேம்பீயராலும் குறிக்கின்றனர்.
# கனங் சாரி

## பயன்பாடு

உலகிற்கு அமைதியை அளித்ததற்கு நன்றி தெரிவிக்கும் ஒரு வடிவமாக , அசிந்தியனுக்கு ஒவ்வொரு நாளும் *கனங் சாரி* படைக்கப்படுகிறது; இது மிகவும் எளிமையான தினசரி வீட்டுப் படையலாகும். இந்தப் படையலுக்குப் பின்னால் உள்ள தத்துவம் சுய தியாகம் ஆகும், ஏனெனில் இவற்றைத் தயாரிக்க நேரமும் முயற்சியும் தேவை. சமூகத்திலோ அல்லது குடும்பத்திலோ மரணம் ஏற்பட்டால் *கனங் சாரி* படைக்கப்படுவதில்லை. கிளிவோன், பூர்ணமா, திலேம் போன்ற குறிப்பிட்ட நாட்களில் கானாங் சாரி பயன்படுத்தப்படுகிறது.
# 2025 பகல்காம் தாக்குதல்

**2025 பகல்காம் தாக்குதல்** (*2025 Pahalgam attack*) என்பது 22 ஏப்ரல் 2025இல் பாக்கித்தானைத் தளமாகக் கொண்ட லஷ்கர்-ஏ-தொய்பா, ஹிஸ்புல் முஜாஹிதீன் ஆகியவற்றின் துணை நிறுவனமான *தி ரெசிஸ்டன்ஸ் பிரண்டின்* தீவிரவாதிகள், இந்தியாவின் சம்மு-காசுமீரில் உள்ள பைசரன் பள்ளத்தாக்கில் இருந்த சுற்றுலாப் பயணிகள் மீது துப்பாக்கிச் சூடு நடத்திய நிகழ்வாகும். இதில் தற்போது வரை 28 பேர் இறந்துள்ளனர், மேலும் 20-இற்கு மேற்பட்டோர் காயமடைந்துள்ளனர்.
# 2025 பகல்காம் தாக்குதல்

## பின்னணி

1989 ஆம் ஆண்டு ஜம்மு காஷ்மீரில் உருவான ஆயுதமேந்திய கிளர்ச்சி நடைபெறுகிறது. அண்மைய ஆண்டுகளில் வன்முறை கணிசமாகக் குறைந்திருந்தது. 2019 ஆம் ஆண்டில், இந்தியா ஜம்மு-காஷ்மீரின் சிறப்பு அந்தஸ்தை இரத்து செய்து ஜம்மு-காஷ்மீர், இலடாக் என இரண்டு ஒன்றியப் பகுதிகளாகப் பிரித்தது. இந்நடவடிக்கையானது உள்ளூர் அதிகாரிகளுக்கு இதற்கு முன்னர் தகுதி பெறாத மக்களுக்கு வசிப்பிட அந்தஸ்து வழங்க அதிகாரம் அளித்தது. இதன்மூலம் சம்மு காசுமீரில் நிலம் வாங்கவும் வேலைகளைப் பெறவும் வாய்ப்பளிக்கப்பட்டது. கடந்த இரண்டு ஆண்டுகளில் புதிய விதிகளின் கீழ் 83,000 பேருக்கு இருப்பிடச் சான்றிதழ்கள் வழங்கப்பட்டதாக வருவாய் அமைச்சர் ஏப்ரல் 10 அன்று தெரிவித்தார். போர்ப்சின் கூற்றுப்படி, காஷ்மீர் ஏற்கனவே உலகிலேயே மிகவும் இராணுவமயமாக்கப்பட்ட பகுதியாக இருந்தது.  
இந்த நடவடிக்கையின் மூலம், இந்தியா ஒரு பெரிய பொதுமுடக்கத்தைத் தொடங்கியது. இதனால் காஷ்மீர் பிரச்சனையில், பாக்கித்தானுடனான உறவு மேலும் மோசமடைந்தது. இந்தியா இப்பகுதியில் சுமார் 500,000 பாதுகாப்புப் படையினரை நிரந்தரமாக நிறுத்தியது.
# 2025 பகல்காம் தாக்குதல்

## தாக்குதல்

காசுமீரின் தொலைதூரச் சுற்றுலாத் தலமான பகல்காமுக்கு அருகிலுள்ள பைசரன் பள்ளத்தாக்கில் ஏப்ரல் 22 அன்று சுமார் 14:50 மணி அளவில் நான்கு முதல் ஆறு தீவிரவாதிகள் தாக்குதல் நடத்தினர்.  
தீவிரவாதிகள் எம்4 சிறுதுபாக்கி, ஏகே-47 ஆகியவற்றைப் பயன்படுத்தினர். பல நாட்களாக பெய்த மழைக்குப் பிறகு, பரவலான சுற்றுலாப் பயணிகள் அந்த இடத்திற்கு வந்தனர். தப்பிப்பிழைத்தவர்களின் கூற்றுப்படி, அருகிலுள்ள காடுகளில் இருந்து இராணுவ சீருடையில் வந்தவர்கள் கூட்டத்தின் மீது துப்பாக்கிச் சூடு நடத்தினர்.
# 2025 பகல்காம் தாக்குதல்

## இந்து சுற்றுலாப் பயணிகள் மீதான தாக்குதல்

போராளிகள் சுற்றுலாப் பயணிகளின் பெயர்களையும் மதங்களையும் கேட்டனர், மற்றும் குறிப்பாக இந்துக்களை இலக்கு வைத்தனர். தாக்குதலாளர்கள் இந்து ஆண்களை முஸ்லிம் ஆண்களிடமிருந்து பிரித்த பின்னர் கொன்றனர். சில சுற்றுலாப் பயணிகளை போராளிகள் மதத்தின் அடிப்படையில் பிரிப்பதற்காக இஸ்லாமிய கலிமா வசனத்தை ஓத சொன்னார்கள். சில இந்து ஆண்கள் விருத்தசேதனம் செய்யப்படாமல் இருப்பதை சரிபார்க்க கட்டாயப்படுத்தி கால்சட்டைகளை அகற்றச் சொல்லி, பின்னர் நெருக்கமான தூரத்தில் சுட்டுக் கொல்லப்பட்டனர்.[ போராளிகள் சில இந்து பெண்களிடம், அவர்களின் ஆண்கள் கொல்லப்பட்ட கொடூரத்தை இந்தியப் பிரதமர் நரேந்திர மோடியிடம் எடுத்துரைப்பதற்காக அவர்கள் உயிர் விடப்பட்டதாக கூறினர்.
# 2025 பகல்காம் தாக்குதல்

## உயிரிழப்புகள்

| } |  |
| --- | --- |
| 26 | 20 |
| 1 |  |
| 1 |  |
இந்தத் தாக்குதலில் குறைந்தது 28 பொதுமக்கள் கொல்லப்பட்டனர். இதில், இந்தியாவின் பல்வேறு பகுதிகளைச் சேர்ந்த 24 இந்திய சுற்றுலாப் பயணிகள், ஜம்மு காஷ்மீரைச் சேர்ந்த இரண்டு உள்ளூர்வாசிகள், நேபாளம், ஐக்கிய அரபு அமீரகத்தைச் சேர்ந்த இரண்டு வெளிநாட்டு சுற்றுலாப் பயணிகளும் அடங்குவர்.  
குறைந்தது 20 பேர் காயமடைந்தனர். இறந்தவர்கள் கர்நாடகா, கேரளா, மகாராஷ்டிரா, ஒடிசா, குஜராத், ஹரியானா, மேற்கு வங்காளம், உத்தரபிரதேச மாநிலங்களைச் சேர்ந்தவர்களாவர். மேலும் குஜராத், தமிழ்நாடு, மகாராஷ்டிரா ஆகிய மாநிலங்களைச் சேர்ந்தவர்கள் காயமடைந்துள்ளனர். உயிரிழந்தவர்களில் 26 வயது இந்திய கடற்படை அதிகாரி ஒருவரும், புலனாய்வுப் பணியக அதிகாரி ஒருவரும் அடங்குவர்.
# 2025 பகல்காம் தாக்குதல்

## பொறுப்பு

இத்தாக்குதலுக்கு பாக்கித்தானை தளமாகக் கொண்ட லஷ்கர்-இ-தொய்பா ஹிஸ்புல் முஜாஹிதீன் ஆகியவற்றின் துணை அமைப்பான தி ரெசிஸ்டன்ஸ் பிரண்ட் பொறுப்பேற்றது.இது 85,000-இற்கும் மேற்பட்ட காஷ்மீரி அல்லாதவர்களின் குடியேற்றமே " மக்கள்தொகை மாற்றத்திற்கு" வழிவகுத்ததாகக் குற்றஞ்சாட்டியது.
# 2025 பகல்காம் தாக்குதல்

## பன்னாட்டு எதிர்வினைகள்

இத்தாக்குதலுக்கு பல நாடுகளிலிருந்து கண்டனமும், பாதிக்கப்பட்டவர்களுக்கு இரங்கல் அறிக்கைகளும் வந்தன. ஐரோப்பிய ஒன்றியம் மற்றும் ஐக்கிய நாடுகள் சபையும் இதே போன்ற அறிக்கைகளை வெளியிட்டன.  
இந்தத் தாக்குதலில் பாக்கிஸ்தான் ஈடுபட்டதாகக் கூறப்படும் குற்றச்சாட்டுகளை பாக்கிஸ்தான் பாதுகாப்பு அமைச்சர் கவாஜா ஆசிப் நிராகரித்து, "இவை அனைத்தும் உள்நாட்டிலேயே உருவாக்கப்பட்டவை, இந்தியாவிற்கு எதிராக ஒன்றல்ல, இரண்டல்ல, டஜன் கணக்கான மாநிலங்களில் புரட்சிகள் நடந்துள்ளன. நாகாலாந்து முதல் காஷ்மீர் வரை, தெற்கில், சத்தீஸ்கர், மணிப்பூரில், இந்த எல்லா இடங்களிலும், இந்திய அரசாங்கத்திற்கு எதிரான புரட்சிகள் நடந்துள்ளன" என்று கூறினார்.  
இந்தத் தாக்குதலைக் கண்டித்துள்ள சிங்கப்பூர், பயங்கரவாதத்திற்கு எதிரான போராட்டத்தில் இந்தியாவுடன் துணை நிற்பதாகக் கூறியது.
# 2025 பகல்காம் தாக்குதல்

## வழக்கு

பகல்காம் தாக்குதல் தொடர்பாக தேசியப் புலனாய்வு முகமை, ஜம்மு நகரத்தில் உள்ள சிறப்பு நீதிமன்றத்தில் 15 டிசம்பர் 2025 அன்று குற்றப் பத்திரிக்கை தாக்கல் செய்துள்ளது. இதில் பாகிஸ்தானின் லஷ்கர்-ஏ-தொய்பா, அதன் துணை அமைப்பான எதிர்ப்பு முன்னணி மற்றும் அந்த அமைப்புக்கு உதவியவர்கள் என மொத்தம் எட்டு பேர் மீது குற்றஞ்சாட்டப்பட்டுள்ளது. மொத்தம் 1,597 பக்கம் அடங்கிய குற்றப்பத்திரிகையில், பாகிஸ்தான் பயங்கரவாதி சஜித் ஜாட் என்பவரின் பெயரும் இணைக்கப்பட்டுள்ளது. இதுதவிர, பாதுகாப்பு படையினரால் சுட்டுக்கொல்லப்பட்ட மூன்று பயங்கரவாதிகளான பைசல் ஜாட், ஹபீப் தாஹிர், ஹம்சா ஆப்கானி ஆகியோரின் பெயர்களும் சேர்க்கப்பட்டுள்ளன.மேலும் லஷ்கர் - இ - தொய்பா பயங்கரவாத அமைப்பைச் சேர்ந்த பாகிஸ்தான் பயங்கரவாதிகளுக்கு உதவிய உள்ளூர்வாசிகளான பஷீர் ஜோதர், பர்வேஸ் அகமது ஆகியோரின் பெயர்களும் இணைக்கப்பட்டுள்ளது. கூடுதலாக இக்குற்றப்பத்திரிகையில் பாகிஸ்தானின் பங்கு, குற்றஞ்சாட்டப்பட்டவரின் செயல்பாடுகள், அதற்கான ஆதாரங்கள் உள்ளிட்டவையும் குறிப்பிடப்பட்டுள்ளது.
# மெய்நிகர் ஒளிப்படவியல்

**மெய்நிகர் ஒளிப்படவியல்** *(Virtual photography)*என்பது, புதிய ஊடகக் கலையின் ஒரு வடிவமாகும், இதில் நிகழ்பட ஆட்டங்கள் அல்லது பிற மெய்நிகர் உலகங்களின் திரைச்சுடுவுகளை எடுத்து படிமங்கள் உருவாக்கப்படுகின்றன. உலகெங்கிலும் உள்ள இயற்பியல் கலைக்கூடங்களில், மெய்நிகர் ஒளிப்படம் எடுத்தல் இடம்பெற்றுள்ளது. இந்த கலை வடிவத்தின் செல்லுபடியாகும் தன்மை மற்றும் சட்டபூர்வமான தன்மை சில நேரங்களில் கேள்விக்குறியாகிறது, ஏனெனில் மெய்நிகர் ஒளிப்படக் கலைஞர்கள், விளையாட்டின் வடிவமைப்பாளர்கள் மற்றும் கலைஞர்களால் உருவாக்கப்பட்ட கலைப்படைப்புகளை ஒளிப்படம் எடுக்கிறார்கள். பெரும்பாலும், மெய்நிகர் ஒளிப்படக் கலைஞர்கள் "நிஜ வாழ்க்கை" ஒளிப்படக் கலைஞர்களைப் போலவே அதே உந்துதல்களைப் பகிர்ந்து கொள்கிறார்கள், இதில் பார்வைக்கு சுவாரசியமான படங்களைப் பிடிக்கவும், நினைவுகளைப் பாதுகாக்கவும், தொழில்நுட்ப நிபுணத்துவத்தை நிரூபிக்கவும் விருப்பம் உள்ளதாக நினைக்கிறார்கள்.  
மெய்நிகர் ஒளிப்படக் கலையின் ஆரம்பகால படைப்புகளில் ஒன்று ஈவா மற்றும் பிராங்கோ மேட்சின் பதின்மூன்று மிக அழகான அவதாரங்கள் ஆகும். இது 2006 ஆம் ஆண்டு 'செகண்ட் லைப்' என்ற மெய்நிகர் உலகில் காட்சிப்படுத்தப்பட்டது. இந்த கண்காட்சியில் செகண்ட் லைப் அவதாரங்களின் ஒளிப்படங்கள் ஒரு மெய்நிகர் கலைக்கூடத்தில் அமைக்கப்பட்டன. இருப்பினும், 1999 இல் வெளியிடப்பட்ட மெட்டல் கியர் சாலிட்: இன்டெக்ரல் விளையாட்டிலிருந்து தனித்தனியாக ஒரு ஒளிப்பட பயன்முறையைக் கொண்டிருந்தது, அங்கு ஒருவர் சில கதாபாத்திரங்களின் படிமங்களை எடுக்க முடியும், இருப்பினும் படிமங்களை ஏற்றுமதி செய்ய முடியுமா என்பது தெரியவில்லை. 2004 இல் வெளியிடப்பட்ட கிரான் டூரிசுமோ 4, வீரர்கள் படிமங்களை ஏற்றுமதி செய்ய அனுமதிக்கும் ஒளிப்பட பயன்முறையை உள்ளடக்கிய முதல் அறியப்பட்ட நிகழ்பட ஆட்டங்களாகும்.
# மெய்நிகர் ஒளிப்படவியல்

## இவற்றையும் காண்க

- மெய்நிகர் மெய்ம்மை
- தோற்ற மெய்ம்மை
# குரோமியம்(III) குளோரைடு

### குரோமியம் (III) குளோரைடு ஐதரேட்டுகள்

நீரேற்றப்பட்ட குரோமியம் (III) குளோரைடுகள் பல தனித்துவமான வேதியியல் வடிவங்களில் (மாற்றியங்களில்) இருக்கக்கூடிய சற்றே அசாதாரண பண்பை வெளிப்படுத்துகின்றன. இது Cr (III) உடன் ஒருங்கிணைக்கப்பட்ட குளோரைடு எதிர்மின் அயனிகளின் எண்ணிக்கை மற்றும் படிகமாக்கலின் நீர் ஆகியவற்றின் அடிப்படையில் வேறுபடுகின்றன. வெவ்வேறு வடிவங்கள் திடப்பொருட்களாகவும் நீர்க் கரைசல்களாகவும் உள்ளன. என்ற பொதுவாய்ப்பாட்டை உடைய தொடரில் பல சேர்மங்கள் அறியப்படுகின்றன. பொதுவான எக்சாஐதரேட்டானது என்ற வாய்ப்பாட்டால் மேலும் துல்லியமாக குறிப்பிடப்படுகிறது. இது நேர்மின் அயனி (டிரான்ஸ்-) ஐயும் கூடுதல் நீர் மூலக்கூறுகள் மற்றும் ஒரு குளோரைடு எதிர்மின் அயனியையும் கொண்டதாகும்.
# குரோமியம்(III) குளோரைடு

## தயாரிப்பு

நீரற்ற குரோமியம் (III) குளோரைடு குரோமியம் உலோகத்தை நேரடியாகவோ அல்லது மறைமுகமாகவோ 650-800 °C இல் குரோமியம் ஆக்சைடு உயர்வெப்பக்கார்பன் குளோரினேற்றம் செய்வதன் மூலம் தயாரிக்கப்படலாம்.&nbsp;  
:  
ஐதரோகுளோரிக் அமிலம் மற்றும் நீரிய மெத்தனால் ஆகியவற்றுடன் குரோமேட்டைச் சேர்த்துச் சுத்திகரிப்பதன் மூலம் நீரேற்றப்பட்ட குளோரைடுகள் தயாரிக்கப்படுகின்றன.
# குரோமியம்(III) குளோரைடு

## வேதிவினைகள்

பொதுவாக, குரோமியம் (III) அணைவுச் சேர்மங்களில் வினை வேகங்கள் குறைவாகவே காணப்படுகிறது. d<sup>3</sup> Cr<sup>3+</sup> அயனியின் குறைந்த வினைத்திறனை படிக புலக் கோட்பாட்டைப் பயன்படுத்தி விளக்கலாம். கரைசலில் ஐ பதிலீட்டு வினைக்கு உட்படுத்துவதற்கான ஒரு வழி ஐதரோகுளோரிக் அமிலத்தில் துத்தநாகத்தைப் பயன்படுத்துவதாகும். இவ்வாறு செய்வதன் மூலம் சிறிதளவு -ஐ ஆக குறைக்க முடியும். குரோமியம் (II) சேர்மமானது பதிலியீட்டு வினையில் எளிதாக ஈடுபடுகிறது இது உடன் குளோரைடு பாலத்தின் வழியாக எதிர்மின்னிகளைப் பரிமாறிக் கொள்ள முடியும். இதன் மூலம் அனைத்து யும் விரைந்து வினையாற்றுவதற்கான வாய்ப்பு உருவாகிறது. சிறிதளவு குரோமியம்(II), உடனிருக்கும் போது திண்ம நீரில் விரைந்து கரைகிறது. இதேபோன்று, -இன் கரைசல்களில் ஈந்தணைவி பதிலீட்டு வினைகளும் குரோமியம் (II) வினையூக்கிகளால் முடுக்கிவிடப்படுகின்றன.  
பொட்டாசியம் குளோரைடு போன்ற உருகிய கார உலோக குளோரைடுகளுடன், ஆனது மற்றும் வகை உப்புகளை வழங்குகிறது, இது எண்முக வடிவத்தைக் கொண்டதாகவும் உள்ளது, ஆனால் இரண்டு குரோமியங்களும் மூன்று குளோரைடு பாலங்கள் வழியாக இணைக்கப்பட்டுள்ளன.  
எக்சாஐதரேட்டை தயோனைல் குளோரைடு மூலமும் நீர் நீக்க வினைக்கு உட்படுத்தலாம்.  
:
# குரோமியம்(III) குளோரைடு

## வேதிவினைகள்

### கரிம ஈந்தணைவிகளைக் கொண்ட அணைவுச் சேர்மங்கள்

என்பது லூயி அமிலமாகும், இது வன்-மென் அமில-கார கோட்பாட்டின் படி "வலிமையானது" என்று வகைப்படுத்தப்பட்டுள்ளது. இது வகையிலான பல்வேறு சேர்க்கைப் பொருள்களை உருவாக்குகிறது, இதில் L என்பது லூயி காரத்தைக் குறிக்கிறது. எடுத்துக்காட்டாக, இது பைரிடினுடன் வினைபுரிந்து பைரிடின் அணைவுச் சேர்மத்தை உருவாக்குகிறது.  
:  
டெட்ராஹைட்ராஃபியூரனில் உள்ள டிரைமெத்தில்சிலைல்குலோரைடுடனான வினையில் இது நீரற்ற THF அணைவுச் சேர்மத்தைத் தருகிறது.  
:
# குரோமியம்(III) குளோரைடு

## வேதிவினைகள்

### ஆர்கனோக்ரோமியம் அணைவுச்சேர்மங்களுக்கான முதல் நிலைப் பொருள்

குரோமியம்(III) குளோரைடு) பல கரிம குரோமியம் சேர்மங்களுக்கு (எடுத்துக்காட்டாக ஃபெரோசீனின் ஒத்த பொருளான பிஸ் (பென்சீன்) குரோமியம்) முதல் நிலைப் பொருளாகப் பயன்படுத்தப்படுகிறது, .  
:  
இலிருந்து பெறப்பட்ட பாஸ்பீன் சேர்மங்கள் எத்திலீனை 1-ஹெக்சீனாக முப்படியாக்கலுக்குள்ளாக்குவதை ஊக்குவிக்கின்றன.
# குரோமியம்(III) குளோரைடு

## வேதிவினைகள்

### கரிமத் தொகுப்பு முறைகளில் பயன்பாடு

கரிமத் தொகுப்பில் இன் ஒரு முக்கிய பயன்பாடு, குரோமியம் (II) குளோரைடு, ஆல்கைல் ஆலைடுகளைக் குறைப்பதற்கான ஒரு வினைப்பொருளாகவும், (E) -ஆல்கீனைல் ஆலைடுகளின் தொகுப்பு முறை தயாரிப்பிற்காகவும் பயன்படுவதாகும். லித்தியம் அலுமினிய ஹைட்ரைடின் ஒரு மோலுக்கு என்ற இரண்டு மோல்கள் ஐப் பயன்படுத்தி இந்த வினை பொதுவாக நிகழ்த்தப்படுகிறது, இருப்பினும் அமில நீர்க்கரைசலின் நிலைமைகளில் துத்தநாகம் மற்றும் ஹைட்ரோகுளோரிக் அமிலம் போதுமானதாக இருக்கிறது.  
:  
கரிம வேதிவினைகளில் குரோமியம்(III) குளோரைடு லூயி அமிலமாகவும் பயன்படுத்தப்படுகிறது, எடுத்துக்காட்டாக நைட்ரோசோ டையல்ஸ்-ஆல்டர் வேதிவினையை ஊக்குவிக்க இது பயன்படுகிறது.
# குரோமியம்(III) குளோரைடு

## வேதிவினைகள்

### நச்சுப் பொருட்கள்

குரோமியம் கொண்ட பல சாயங்கள் வணிக ரீதியாக கம்பளிக்கு பயன்படுத்தப்படுகின்றன. ஆர்த்தோ-ஹைட்ராக்சில்பென்சோயிக் அமில வழித்தோன்றல்களைக் கொண்ட மூஅரைல்மீத்தேன் சாயங்கள் பொதுவான சாயங்களாகும் .
# குரோமியம்(III) குளோரைடு

## முன்னெச்சரிக்கைகள்

மூவிணைதிறன் கொண்ட குரோமியம் சேர்மங்கள் எக்சாஇணைதிறன் கொண்டவற்றை விட மிகக் குறைவான நச்சுத்தன்மை கொண்டதாக இருந்தாலும், குரோமியம் உப்புகள் பொதுவாக நச்சுத்தன்மையுள்ளவையாக கருதப்படுகின்றன.
# பைசரன் பள்ளத்தாக்கு

**பைசரன் பள்ளத்தாக்கு** (*Baisaran Valley*), இந்தியாவின் ஜம்மு காஷ்மீர் ஒன்றியப் பகுதியின் அனந்தநாக் மாவட்டத்திலுள்ள, பகல்காம் நகரத்திலிருந்து 5 கிலோமீட்டர் தொலைவில் புல்வெளிகளும், தேவதாரு மரங்களும், பனிமூடிய மலைகளும் கொண்ட இயற்கை அழகு மிக்க சுற்றுலாத் தலமாகும். இமயமலையின் ஒரு மலைத்தொடரான பீர் பாஞ்சால் மலைத்தொடரில் 7851 அடி உயரத்தில் பைசரண் பள்ளத்தாக்கு அமைந்துள்ளத.இதனருகில் லித்தர் பள்ளத்தாக்கு மற்றும் லித்தர் ஆறு பாய்கிறது.
# பைசரன் பள்ளத்தாக்கு

## அமைவிடம்

பைசரண் பள்ளத்தாக்கு பகல்காமிற்கு 5 கிலோமீட்டர் தொலைவிலும், மாவட்டத் தலைமையிடமான அனந்தநாக் நகரத்திற்கு வடக்கே 46.9 கிலோமீட்டர் தொலைவிலும், ஜம்மு காஷ்மீர் ஒன்றியத் தலைமையிடமான சிறீநகருக்கு தென்கிழக்கே 94.கிலோமீட்டர் தொலைவிலும் உள்ளது.